Det er tredje år UsCarCamp ruller af stabelen. Og amerikanertræffet er vokset for hvert år. De første 130 biler er rullet ind i lejren og arrangørerne regner med at komme op på 300 biler. - Første år var vi 100 biler. Sidste år kom vi op på 250 og i år regner vi med at komme op over 300, siger medarrangør Dennis Bach Nielsen Og selvom langt de fleste V8-nørder er mænd, er det altså ikke kun for kromafhængige drengerøve. Connie Sinding fra Skalborg elsker at cruise i sin Ford Gran Torino fra 1974. - Det gamle jern og lyden af motoren. Jeg bliver så glad af at køre i min bil.

Referat:
I Øster Hurup er det årlige biltræf for amerikanerbiler godt i gang.